recursal/SuperWikiNEXT-32B huggingface dataset:
**Mira Nábělková** (\* 30. marec 1956, Martin) je slovenská jazykovedkyňa.

V rokoch 1975 – 1980 študovala slovakistiku a rusistiku na Filozofickej fakulte Univerzity Komenského v Bratislave, od roku 1980 pracovala v Jazykovednom ústave Ľudovíta Štúra Slovenskej akadémie vied v Bratislave. V roku 1989 obhájila dizertačnú prácu na tému *Vzťahové adjektíva v slovenčine. Funkčno-sémantická analýza desubstantívnych derivátov* (knižné vydanie Bratislava, Veda 1993). V rokoch 1989 – 1996 bola členkou výboru a vedeckou tajomníčkou Slovenskej jazykovednej spoločnosti pri SAV. V rokoch 1991 – 2000 organizovala každoročné medzinárodné Kolokvium mladých jazykovedcov pod garanciou Slovenskej jazykovednej spoločnosti pri Slovenskej akadémii vied a JÚĽŠ SAV a bola editorkou periodika VARIA – zborníka príspevkov z jednotlivých ročníkov tohto podujatia. V rokoch 1991 – 1999 pôsobila ako členka vedeckej rady JÚĽŠ SAV.

Od roku 1999 prednáša na Katedre stredoeurópskych štúdií (predtým v Kabinete slovakistiky Ústavu slavistických a východoevropských studií) Filozofickej fakulty Karlovej univerzity v Prahe, kde sa v roku 2010 habilitovala. V rokoch 1999 – 2004 externe prednášala na Ústave slavistiky Filozofickej fakulty Masarykovej univerizty v Brne (slovakistika v rámci Ústavu slavistiky FF MU). V roku 2004 dostala striebornú medailu Masarykovej univerzity za prínos k rozvoju českej slovakistiky. 

Odborne sa zaujíma o lexikálnu sémantiku a slovotvorbu, lexikografiu, syntax a sociolingvistku (problematika jazykových vzťahov slovenčiny a češtiny).

Knižné publikácie
-----------------

* *Jazyková poradňa odpovedá*. Zostavila Mária Pisárčiková. Bratislava, Slovenské pedagogické nakladateľstvo 1988. 288 s. [spoluautorka]
* Horecký, Ján - Buzássyová, Klára - Bosák, Ján a kolektív: *Dynamika slovnej zásoby súčasnej slovenčiny.* Bratislava, Veda 1989, 429 s. ISBN 80-224-0047-5

[autorka kapitol: *Potencie a smery pohybov v adjektívnej lexike* (s. 169 – 179), *Konkurencia adjektíva a pádu substantíva v prívlastkovej pozícii* (s. 179 – 187), *Možnosti a spôsoby prekonávania obmedzení adjektívnej derivácie* (s. 187 – 195), *Konkurencia adjektív s domácimi a internacionálnymi formantmi* (s. 287 – 293).
* *Vzťahové adjektíva v slovenčine* (Funkčno-sémantická analýza desubstantívnych derivátov). Bratislava, Veda 1993. 204 s. ISBN 80-224-0352-0

* *Slovenčina a čeština v kontakte. Pokračovanie príbehu.* Bratislava - Praha, Veda - Filozofická fakulta Univerzity Karlovy 2008. 364 s. ISBN 978-80-224-1060-1

Rodina
------

* prastarý otec František Nábělek
* starí rodičia Ludvík Nábělek (1896 – 1982) a Elena Nábělková (rod. *Veselová*, 1896 – 1986)
* manžel Karol Ježík (1953 – 1998)
* dcéra Júlia Ježíková (1977 – 2003)

Externé odkazy
--------------

* Bibliografia na stránkach Jazykovedného ústavu Ľ. Štúra (1981 – 2000): 1 2 3
* Bibliografia na stránkach Filozofickej fakulty Karlovej univerzity v Prahe (2005+): 4
* Rozhovor v internetovom časopise Člověk

Autoritné údaje: * GND: 1114741477
* ISNI: 0000 0000 6221 7900
* LCCN: nr94037582
* NK ČR: xx0098831
* ORCID: 0000-0001-5695-0935
* SNK: 147797
* VIAF: 90625424
* WorldCat: lccn-nr94037582
Bicykel Merida Crossway
**Merida Industry Co. Ltd.** (čín. 美利達工業股份有限公司 – **Mej-li-ta kung-jie ku-fen jou-sien kung-s’**) je taiwanská spoločnosť vyvíjajúca, vyrábajúca a predávajúca bicykle.

História
--------

Spoločnosť založil 29. septembra 1972 Ike Tseng, 10. júla 1973 začala samotná výroba. Firma mala spočiatku 57 zamestnancov a vyrábala japonské minibicykle (U-type). Neskôr firma prenikla na americký trh s 10 typmi cestných bicyklov, začala s výrobou bicyklov BMX a motoriek s objemom motora do 49 cm³.

V 80. rokoch už vyvážala do USA 60 000 horských bicyklov mesačne, začala výroba skútrov. Popri technickej spolupráci s britským výrobcom bicyklov Raleigh začal aj predaj bicyklov Raleigh na Taiwane. V roku 1986 bola v nemeckom Hamburgu založená európska pobočka firmy.

V roku 1992 bola v Ósake založená japonská pobočka a v Japonsku začal predaj bicyklov pod značkou Merida. V roku 1993 Merida získala čínskeho výrobcu bicyklov Pantech Bicycle a výroba sa tak zvýšila na 1,5 milióna bicyklov ročne. Pod značkou Merida začal predaj na Taiwane. V roku 1997 začal v Japonsku predaj bicyklov Merida s asistenčným elektromotorom.

Externé odkazy
--------------

* Stránky slovenského distribútora
* Medzinárodné firemné stránky Archivované 2008-05-15 na Wayback Machine (po anglicky)
MUDr. **Miroslav Plzák** (\* 25. august 1925, Libušín, Česko – † 13. november 2010, Praha, Česko) bol český lekár (psychiater a matrimoniológ, ku koncu života sa venoval tiež sexuológii). Napísal svetovo prvú vysokoškolskú učebnicu na tému matrimoniológia, náuky o manželstve. Bol dvakrát ženatý. Dcéra z prvého manželstva je lekárka, syn z druhého manželstva spáchal v roku 1992 samovraždu.

Životopis
---------

Vyštudoval v rokoch 1945 - 1950. Od roku 1959 pôsobil na psychiatrickej klinike Fakulty všeobecného lekárstva Karlovej univerzity, v roku 1964 sa stal jej primárom. Na tomto mieste pôsobil ďalších 25 rokov. Svoju pracovnú aktivitu ukončil v roku 1989. Od roku 1964 sa sústavne venoval výskumu žiarlivosti. Tú pokladá za najzávažnejší problém manželstva a mileneckých vzťahov. Na tému žiarlivosť publikoval celkom 21 vedeckých prác.

Bol spoluzakladateľom telefonickej krizovej Linky dôvery, fungujúcej od roku 1964 ako prvá vo východnom bloku. Bol tak priekopníkom telemedicíny v psychiatrii. Traduje sa, že od neho pochádza rada "zatĺkať, zatĺkať, zatĺkať" pre neverných manželov, on sám však svoje autorstvo tejto rady vyvracal.

Tvorba
------

Napísal viac ako 70 vedeckých a populárno-náučných publikácií na tému partnerských vzťahov a manželského spolužitia. Je spoluzakladateľom telefonickej Linky dôvery. Pôsobil tiež ako dramatik (napísal 9 divadelných hier), scenárista a spisovateľ. Inscenácia *Záviš kontra Březinová*, ktorú napísal spoločne s Miloslavom Šimkom sa hrala v pražskom divadle Semafor nepretržite tri a pol roka.

Výber z diela
-------------

* 1967 - *Depresivní stavy v dospělém věku*
* 1967 - *První pomoc při nehodách manželských*
* 1970 - *Taktika a strategie v lásce*
* 1973 - *Poznání a léčba poruch manželského soužití*
* 1975 - *Klíč k výběru partnera pro manželství*
* 1975 - *Hra o lidské štěstí*
* 1977 - *Manželské judo*
* 1979 - *K lásce připraven*
* 1980 - *K manželství připraven*
* 1981 - *Do nepohody připraven*
* 1986 - *Gordické uzly rovnoprávného párového dorozumívání*
* 1988 - *Dospělým vstup zakázán*
* 1988 - *Poruchy manželského soužití*
* 1994 - *Othelon, aneb, Manuál o žárlivosti*
* 1995 - *Zákony ženské přitažlivosti*
* 1996 - *Obrana proti zlu*
* 1999 - *Jak dál…? u vás doma, ve vašem manželství*
* 2000 - *S kým dál…? do partnerského vztahu, do manželství*
* 2000 - *Manželská tonutí*
* 2002 - *Manželský svár*
* 2002 - *Srdce zmámené láskou*
* 2003 - *Kostky byly vrženy*
* 2004 - *Pozor, padání skal*
* 2005 - *Tušení o lidské duši*
* 2006 - *Soužití k zabití*
* 2006 - *Muže ani květinou...*
* 2007 - *My se máme, my si vyhovíme*
* 2007 - *Žena a muž*

Referencie
----------

1. ↑  Správa ČTK
2. ↑   Životopis Miroslav Plzák

Externé odkazy
--------------

* Časopis Reflex
* Citáty Miroslava Plzáka

Zdroj
-----

*Tento článok je čiastočný alebo úplný preklad článku Miroslav Plzák na českej Wikipédii.*

Autoritné údaje: * abART: 61683
* GND: 1014874696
* ISNI: 0000 0001 1461 1935
* LCCN: n85817780
* NK ČR: jk01093524
* VIAF: 53158514
* WorldCat: lccn-n85817780
**Miroslav Sýkora** (\* 2. máj 1988, Streda nad Bodrogom) je slovenský spevák, skladateľ a aranžér, víťaz 4. série súťaže Česko Slovensko Má Talent (2013) a objav roka 2013 TýTý.

Jeho obľúbený hudobný žáner je opera, ale venuje sa aj iným hudobným štýlom. V súčasnosti pôsobí na rôznych podujatiach v Česku, ale aj na Slovensku.

Tvorba
------

V roku 2014 vydal svoje prvé CD – Miroslav Sýkora. Na svojom debutovom albume sa nezúčastňuje iba ako spevák, ale aj ako aranžér všetkých skladieb. Album vydala produkčná skupina Randal Group.

V roku 2014 sa zúčastnil súťaže vážnej hudby *Virtuózok* v Budapešti kde skončil ako najlepší tenor.

12. decembra 2015 zorganizoval Vianočný Koncert v rodnom meste – Streda nad Bodrogom, kde vystúpili aj jeho hostia: Klavírny Virtuóz – Rigó Ronald a Sólistka Štátneho Divadla Košice – Tatiana Paľovčíková-Paládiová.

Externé odkazy
--------------

* Miroslav Sýkora Archivované 2017-01-05 na Wayback Machine – pop operný spevák, klavirista a skladateľ
**Mitsubishi ASX** je model osobného automobilu od spoločnosti Mitsubishi.

Mitsubishi ASX
Mitsubishi ASX
Model ASX bol prvý raz uvedený na trh v Japonsku vo februári 2010 (pod označením "RVR"). Po európskej premiére na Ženevskom autosalóne sa do európskej maloobchodnej siete dostala na jar roku 2010. Od 1. júla 2010 je crossover ASX aj na slovenskom trhu.

ASX je dlhá 4 295 mm, široká 1 770 mm a vysoká 1 615 mm. ASX má rovnako ako Outlander rázvor 2 670 mm, ale je od neho o 34,5 cm kratší, pričom od neho preberá celú štruktúru jeho spodnej časti a základnú architektúru podvozku (zavesenie prednej nápravy MacPherson, viacprvková zadná náprava,...). Prevádzková hmotnosť sa v závislosti od motorizácie a výbavy pohybuje od 1 270 kg po 1 525 kg. V ponuke budú dve verzie, s pohonom dvoch a všetkých štyroch kolies 2WD a 4WD (v závislosti od trhov a špecifikácií).

  

V roku 2012 bude základ Mitsubishi ASX použitý v PSA pre modely Citroen C4 Aircross a Peugeot 4008.

Iné projekty
------------

Commons
* Spolupracuj na Commons Commons ponúka multimediálne súbory na tému **Mitsubishi ASX**

Externé odkazy
--------------

* ASX na oficiálnej slovenskej stránke Archivované 2010-07-26 na Wayback Machine
**Mizar**| Mizar vo Veľkej medvedici |
| Pozorovacie dátaEpocha J2000 |
| **Súhvezdie** | Veľká medvedica |
| **Rektascenzia** | 13h 23m 55,5s |
| **Deklinácia** | 54° 55′ 31″Súradnice: Hviezdna mapa 13h 23m 56s; 54° 55′ 31″ |
| **Zdanlivá magnitúda (V)** | 2,23 |
| Spektrálne charakteristiky |
| **Spektrálny typ** | A2 V/A2 V/A1 V |
| **U-B farebný index** | 0,09 |
| **B-V farebný index** | 0,13 |
| **R-I farebný index** | - |
| **Typ premennosti** |  ? |
| Astrometria |
| **Radiálna rýchlosť (Rv)** | -9 km/s |
| **Vlastný pohyb (μ)** |  RA: 121,23 mas/r  Dek.: -22,01 mas/r |
| **Paralaxa (π)** | 41.73 ± 0.61 mas |
| **Vzdialenosť** | 78 ± 1 ly (24 ± 0.4 pc) |
| **Absolútna magnitúda (MV)** | 0,33 |
| Iné označenia |
|  Mizat, Mirza, Mitsar, 79 Ursae Majoris, HR 5054, BD +55 1598A, HD 116656, GCTP 3062.00, SAO 28737, FK5 497, GC 18133, ADS 8891, CCDM J13240+5456, HIP 65378.  |
| Databázové referencie |
| **SIMBAD** | dáta |
| 

|  |  |
| --- | --- |
|  | Astronomický portál Astronomický portálHviezdny portál Hviezdny portál |

 |

 
**Mizar** (ζ UMa / ζ Ursae Majoris / Zeta Ursae Majoris) je hviezda v súhvezdí Veľká medvedica. Má sprievodcu, ktorý sa nazýva *Alcor*, o ktorej stále nie je jasné, či ide o skutočného sprievodcu, alebo či obe hviezdy tvoria iba optickú dvojhviezdu. Pred érou ďalekohľadov sa adepti hvezdárstva vyberali podľa zrakovej ostrosti a bystrosti a u mnohých národov bolo testom rozlíšiť Alcor od Mizaru.

Charakteristika
---------------

Mizar (ζ UMa) je druhá hviezda oja Veľkého voza. Pôvodne sa nazývala Mirak. Je to snáď najznámejšia viacnásobná hviezda. Neďaleko od nej je slabšia hviezda Alcor. Mizar a Alcor sú od seba vzdialení 12´. 

Samotný Mizar bol prvou hviezdou, ktorú ďalekohľad rozložil na dve zložky. Stalo sa to v roku 1650, keď taliansky hvezdár Giovanni Battista Riccioli pozoroval Mizar. Zložky Mizar A a Mizar B (ζ A a ζ B) sú od seba vzdialené 14,8" a rozoznáme ich už vo väčšom triédri. Jasnejšia zložka Mizar A má dvakrát väčší priemer a trikrát väčšiu hmotnosť ako Slnko. Jej žiarivosť je 63-krát väčšia ako žiarivosť Slnka a povrchová teplota je približne 9 600 K. 

V roku 1889 sa zistilo, že Mizar A je spektroskopická dvojhviezda. Neskôr sa zistilo, že i slabšia zložka a taktiež Alcor sú spektroskopickými dvojhviezdami. Ide teda až o šesťnásobnú hviezdu. Mizar aj Alcor patria do pohybovej hviezdokopy *Collinder 285*.

Pozri aj
--------

* Alcor

Externé odkazy
--------------

* Článok o hviezde Mizar (po anglicky)
**Max Walter** (\* 1896 – † 1940) bol slovenský šachový majster židovského pôvodu, rodák z Bratislavy.

Šachista
--------

Šachová kariéra Maxa Waltera sa prekrýva s obdobím Prvej republiky. Získal 3 medaily z československých šampionátov: zlatú v Pardubiciach 1923, striebornú v Českých Budějoviciach 1927 (pri rovnosti bodov s víťazným Opočenským) a bronzovú v Prahe 1931. Stal sa prvým majstrom Slovenska v roku 1924, viacnásobným majstrom Bratislavy. Skončil druhý v Piešťanoch 1922, pri štvorzápase majstrov v Kolíne 1925 delil druhé miesto s Opočenským za víťazom Richardom Rétim, prvý v Budapešti 1926, 4. v Znojme 1927, 4.-5. v Liptovskom Svätom Jáne 1930. Zúčastnil sa niekoľkých špičkovo obsadených turnajov, pravda so skromnejšími výsledkami. Bol 14. na turnaji v Ostrave 1923 (vyhral Emanuel Lasker), kde remizoval s Saviellym Tartakowerom a Akibou Rubinsteinom. V Trenčianskych Tepliciach 1928 bol 8. (vyhral Kostič), ale pekne porazil Rétiho. Skončil 10. na Sliači 1932 (vyhral Salomon Flohr), porazil tam Rudolfa Spielmanna. Vo vedľajšom turnaji Hastings 1933/34 delil prvé miesto s Koltanowskim. Šach hrával aj jeho mladší brat Jacques.

Max Walter zrejme zomrel v koncentračnom tábore v roku 1940, hoci existuje záznam o jeho údajnej účasti na turnaji v Madride 1945.

Externé odkazy
--------------

* Podrobný životopis M. Waltera od Stana Vlčka[nefunkčný odkaz]
* MČSR mužov
* Kolín 1925 - Šachy - Chess Lady
* stránky Slovana Bratislava, história klubu Archivované 2010-12-27 na Wayback Machine
Murugan
**Murugan** alebo **Murukan** (a v tamilskom jazyku: மு௫கன்; iné názvy: **Kárttikéja, Subrahmanja, Vélan, Skanda**) je Boh populárny najviac v indickom štáte Tamilnádu a Srí Lanke a hovoria o ňom aj ako o Bohovi juhu. 

Murugan má veľa mien. Je to mladší Ganéšov brat, ktorého na svet priviedol Šiva zo svojho tretieho oka, z ktorého mu vyšli nebeské iskry a zo šiestej povstal Murugan. Tento boh je menej známy, ale dôležití indickí svätci, napríklad Ádi Šankara, ho zaraďujú do kategórie najdôležitejších bohov, kde patrí predovšetkým Brahma, Šiva, Višnu, Šakti, Ganéša a Súrja. Ostatní bohovia ako Indra, Varuna, Mitra atď. sú síce Dévovia (teda bytosti vyššie ako človek), neprikladá sa im však taká dôležitosť ako tejto šestici bohov. 

Vierou v tohto boha veriaci zároveň vzývajú Šivovu energiu a jeho uctievanie je súčasťou Šivaizmu. Murugan je známy aj tým, že jeho číslo je šesť (vzťah toho-ktorého indického boha sa niekde ťažšie stotožňuje s číselným vyjadrením).

Podobne, ako je Krišna všade zobrazovaný s flautou, Murugan zase s oštepom. Indickí bohovia majú aj svoje dopravné prostriedky, ktoré sú viditeľné v ikonografii - Ganéša sa prepravuje na myši, Muruganovi pohyb zabezpečuje páv, ktorého ozdoby vidieť aj na obrázku.

Iné projekty
------------

Commons
* Spolupracuj na Commons Commons ponúka multimediálne súbory na tému **Murugan**

Externé odkazy
--------------

* Zdroj, odkiaľ bol text čerpaný
* Zdroj, odkiaľ bol text čerpaný
**Mnohopočetné vrodené exostózy** je vrodené, autozomálne dominantne dedičné ochorenie chrupavčitej kosti, ktoré sa prejavuje abnormálnym viacložiskovým nádorovým rastom chrupavky v oblasti metafýz dlhých kostí, v blízkosti rastových platničiek. S nádorovým rastom je spojený defekt v perioste. Povrch výrastku tvorí „čiapočka" hyalínnej chrupavky, nad ktorou sa často vytvorí burza. 

Prejaví sa v druhom až desiatom roku života a je 3-krát častejšia u chlapcov. Existuje zvýšená, približne 5% šanca na zhubnú premenu niektorého výrastku na chondrosarkóm. Jej prejavom je zrýchlený rast, rozsiahlejšia a pokračujúca deštrukcia kosti a bolesť.

Klinické prejavy
----------------

Klinicky sa prejavuje ako viacpočetné nebolestivé tumory v blízkosti kĺbov, s možným poškodením priľahlých šliach, ciev a nervov. Tumory obmedzujú mechanicky kĺby v pohybe. Často býva spojená s ďalšími abnormalitami: skrátenie 4. a 5. záprstnej kosti, polydaktýlia, Madelungova deformita (predĺžená a lukovito ohnutá vretenná kosť – rádius).
Rast tumorov sa zastaví po zániku rastovej platničky (ukončenie rastu).

Zobrazovacia diagnostika
------------------------

Kostné štruktúry (kortikalis a spongiózna kosť) plynule prechádzajú z kosti do výrastku. Samotný výrastok smeruje preč od kĺbu. Na rtg snímke kosti sa môžu v oblasti chrupavčitej čiapočky zobraziť typické chondroidné kalcifikáty. Postihnutá môže byť akákoľvek časť skeletu, ktorá má ešte chrupavčitý základ. Nález môže i nemusí byť symetrický.

Najčastejšie sú postihnuté oblasti kolena, lakťa, lopatky, panvy a rebier. 

Chrupavčitá „čiapočka" sa dá dobre zobraziť sonograficky. Jej hrúbka pod 1,5 cm je znakom nezhubnosti, naopak väčšia vzbudzuje podozrenie na zhubný zvrat. CT zobrazí mäkkotkanivové expanzie s kalcifikátmi v typických lokalizáciách. Pri MRI majú výrastky izointenzný signál v T1 vážení a hyperintenzný signál v T2 vážení, celá štruktúra je dobre definovaná a ohraničená, bez infiltrácie okolitých štruktúr.

Gamagrafia skeletu zobrazí zvýšené vychytávanie rádioizotopu.

Zdroje
------

* AuntMinnie.com
* Dahnert W. Radiology Review Manual, 4. vydanie. Philadelphia: Lippincott Williams & Wilkins, 2000
* Levy A, Chung E, Galvin J, Koeller K, Murphy M, Woodward P. Radiologic Pathology, 5. vydanie. Washington, DC: American Registry of Pathology, 2006
* Stoller D, Tirman P, Bredella M, Beltran S, Branstetter III R, Blease S. Diagnostic Imaging Orthopaedics. Salt Lake City: Amirsys, 2004
Súradnice: 51°30′36″S 21°10′56″V﻿ / ﻿51,51°S 21,1822°V﻿ / 51.51; 21.1822

**Mleczna** je rieka v Poľsku pretekajúca mestom Radom, pravostranný prítok Radomky. Má celkovú dĺžku 27,8 km. Odvodňuje územie s rozlohou 348,5 km².

Tok rieky
---------

Vzniká blízko obce Gawronie sútokom nekoľkých zdrojníc tečúcich z Kacprowic, Franciszkowa, Wolanowa a Młodocina. Rieka tečie východným smerom cez nasledujúce mestské časti Radomi. Najprv preteká cez chovné rybníky v Kosowe, potom sa otáča na severovýchod a tečie cez Pruszaków, Wośniki, Borki a na sever cez Zamłynie, Obozisko, Koniówke, Młynek Janiszewski, Firlej. Do Radomky ústi pri obci Lisów.

Prítoky
-------

* Kosówka
* Potok Malczewski
* Potok Północny
* Pacynka
* Tymianka

Dejiny
------

Na konci 8. storočia vznikla ranne stredoveká osada Piotrówka, ktorá bola začiatkom vzniku mesta Radom. Na území Radoma vo štvrti Borki bola na Mlecznej vytvorená rekreačná nádrž o ploche 9 ha.

Referencie
----------

1. ↑
2. ↑
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Mleczna**

Zdroj
-----

*Tento článok je čiastočný alebo úplný preklad článku Mleczna (dopływ Radomki) na poľskej Wikipédii.*
*Barcelonský pavilón* Ludwig Mies van der Rohe 
*Dom Rietvelda a Schröderovej* Gerrit Rietveld, Utrecht
**Moderná architektúra** (nie je synonymum termínu "súčasná architektúra") je termín označujúci množstvo štýlov s podobnou architektúrou, hlavne zjednodušením formy a elimináciou ornamentov. Štýl sa vyvinul začiatkom 20. storočia. Popularitu získala na konci druhej svetovej vojny a stala sa dominantným štýlom priemyselných a spoločenských budov pre nasledujúce tri dekády. Charakteristiky a pôvod modernej architektúry sú stále predmetom diskusií.

História
--------

Niektorí historici vidia vývoj Modernej architektúry ako sociálnu záležitosť, úzko spätú s modernosťou a osvietenstvom. Podľa nich je teda moderný štýl výsledok politickej a sociálnej revolúcie. Ďalší názor vychádza z toho, že sa vyvinula z dostupnosťou materiálov ako oceľ, betón a sklo a vynálezom novým stavebných techník počas Priemyselnej revolúcie.

Krištáľový palác od Josepha Paxtona z roku 1851 bol prvý príklad zasklenej železnej konštrukcie.

Referencie
----------

1. ↑  Crouch, Christopher. 2000. "Modernism in Art Design and Architecture", New York: St. Martins Press. ISBN 0-312-21830-3 (cloth) ISBN 0-312-21832-X (pbk) (po anglicky)

Pozri aj
--------

* Staatliches Bauhaus
* High-tech architektúra

Iné projekty
------------

Commons
* Spolupracuj na Commons Commons ponúka multimediálne súbory na tému **Moderná architektúra**

Externé odkazy
--------------

* Register modernej architektúry Slovenska Archivované 2008-12-03 na Wayback Machine

Zdroj
-----

*Tento článok je čiastočný alebo úplný preklad článku Modern architecture na anglickej Wikipédii.*

| * z
* d
* u
Moderná architektúra |
| --- |
| Revivalizmus | 
* Klasicizmus
* Empír
* Romantizmus
* Neogotika
* Neorenesancia
* Neorománska architektúra
* Neoklasicizmus

 |
| Organická architektúra | 
* Secesia
* Prériový štýl
* Expresionizmus

 |
| Modernizmus | 
* Chicagska škola
* Nová vecnosť
* Internacionálny štýl
	+ De Stijl
	+ Bauhaus
* Racionalizmus
* Streamline Moderna
* Funkcionalizmus
* Konštruktivizmus
* Brutalizmus
* Neomoderna

 |
| Postmodernizmus | 
* Regionalizmus
* Neoracionalizmus

 |
| High-tech | 
* Inžinierska architektúra
* Futurizmus
* Art Deco
* Technologická moderna
* Metabolizmus
* Googie

 |
| Nové štýly | 
* Dekonštruktivizmus
* Blobitektúra
* Metaracionalizmus
* Virtuálna architektúra

 |
| Ostatné | 
* Urbanistická architektúra
* Arts and Crafts
* Ekologická architektúra

 |
| **Príbuzné články** |
Žarnovy v Zubrniciach
Mlynské kamene
**Mlynský kameň** alebo **žarnov** je kameň, ktorý je súčasťou mlyna či mlynčeka na mletie múky, a to vždy ako jeden z kameňov tzv. *zloženia* pozostávajúceho z dvoch kruhových kameňov na sebe. Horný kameň sa volal *behúň*; pri mletí sa otáčal nad spodným, ktorý sa nazýval *ležiak*. Behúň neležal celkom na ležiaku, a to vďaka tzv. *ľahčidlu*. Ľahčidlo nepatrne nadvihovalo či spúšťalo behúň podľa toho, ako jemne sa malo mlieť.

Opis funkcie
------------

Behúň ručného mlynčeka bol na okraji vybavený drevenou rukoväťou alebo len jamkou, do ktorej sa opieral kolík. Behúň vodného a veterného mlyna mal pri vnútornom otvore dva protiľahlé záseky, do ktorých zapadala priečka, sprostredkúvajúca otáčanie. Niekedy bol stredový otvor štvorhranný. Otvorom v strede behúňa sa vysypávalo obilie, ktoré prepadávalo do priestoru medzi kamene, kde bolo drvené respektíve trhané. Na umletie múky však nestačilo len jedno zomletie, ale mlelo sa opakovane niekoľkokrát za sebou. Obilky sa trhali o ostré hrany na povrchu kameňov. Na kameňoch boli vysekané šikmé lúčovité drážky, smerom od stredu stále plytšie, ktoré usmerňovali pohyb obiliek od stredu k obvodu. Po zomletí asi päťdesiatich mechov obilia odobrali mlynári behúň a zvláštnymi zaostrenými kladivkami obnovovali otupené ostré hrany mlecích plôch. Materiálom pre mlynské kamene boli predovšetkým tvrdé druhy pieskovca, ryolitu, trachytu alebo aj vhodne zatmelené drte kremeňa a kremenca do cementu. Obvod mlecích kameňov niekedy chránili proti prasknutiu a roztrhnutiu železné obruče.

Dejiny
------

Ručné mlynčeky na obilie poznali všetky obilnárske kultúry už od praveku. V rímskej armáde nosil každý desiaty vojak mlynček v batohu. Pri mletí kameňmi sa do múky dostával piesok, čo spôsobovalo rýchle obrusovanie zubov, nápadné pri pravekých nálezoch kostier. Nálezy mlynských kameňov rôzneho veku na území Česka sú možné okolo bývalých mlynov alebo hradísk. Od konca 19. storočia nahradili mlynské kamene valcové mlyny s oceľovými valcami.

Význam
------

Slovo žarnov, praslovanské *žornov*, mohlo označovať tak jednotlivý kameň, ako aj celé zloženie. Žarnov sa ako motív často vyskytuje aj v heraldike a vo výtvarnom umení.

Referencie
----------

1. ↑  *Ottův slovník naučný*, heslo Kámen.
2. ↑   – Včelař kopal plot a našel tisíc let starý kámen na mletí obilí
3. ↑  Machek, *Etymologický slovník jazyka českého*, str. 726.

* *Tento článok je čiastočný alebo úplný preklad článku Mlýnský kámen na českej Wikipédii.*

Pozri aj
--------

* Mlyn
* Múka
* Žarnov (nástroj)

Iné projekty
------------

Commons
* Spolupracuj na Commons Commons ponúka multimediálne súbory na tému **Mlynský kameň**

Externé odkazy
--------------

* Nástroje na úpravu žarnovov
* Databáza európskych lomov na žarnovy
* Vyradené žarnovy - Peak District
* Video o upravovaní žarnovov
* Millstones & Querns on Flickr
**Moi dix Mois** je japonská hudobná skupina ktorú založil bývalý gitarista skupiny Malice Mizer, Mana. Okrem gitary Mana komponuje celú hudbu, texty, zostavenia, produkcie a dizajny kostýmov Moi dix Mois. V porovnaní s bývalými Manaovými skupinami je Moi dix Mois výlučne Manaov sólový projekt. Pokým ostatní členovia vstupujú cez vystúpenie a nahrávanie hudby, Mana v podstate určuje umelecký smer skupiny podľa seba. Všetky piesne od Moi dix Mois boli vydané cez Manaove vlastné nezávislé vydavateľstvo, MidiːNette.

História
--------

19. marec, 2002, približne 3 mesiace po tom čo Malice Mizer oznámili svoj koniec, Mana oznámil vznik jeho sólového projektu, Moi dix Mois. Ich prvé EP, *Dialogue Symphonie* bolo vydané 19. novembra toho istého roku.

Moi dix Mois mali svoje prvé koncerty v marci, 2005 v Mníchove a v Paríži ako časť ich *Invite to Immorality Tour*. Po poslednom záväzku túry v apríli, 2005 v Tokiu, spevák Juka odišiel zo skupiny.

Nové štádium začalo začalo prvého marca, 2006, kedy vydali ich EP *Beyond the Gate*. Toto predstavilo nového vokalistu menom Seth. Predtým než bolo EP vydané, Mana naznačil že hlas bude znamenať začiatok nového smeru pre skupinu, snáď viac integrovaná k elektronickej hudbe. Po oznámení o vydaní Beyond the Gate, Sethová identita bola odhalená ako nový vokalista, a bolo aj oznámené, že Kazuno a Tohru odchádzajú zo skupiny.

V júni, 2006 boli Moi dix Mois na *Wave-Gotik-Treffen* v Lipsku. Potom sa vrátili na turné do Japonska.

5-mestné turné v spojených štátoch bolo plánované na júl 2006, ale bolo zrušené. Avšak Mana sa v USA objavil na *Anime Expo 2006*, kde oznámil že Moi dix Mois plánuje turné v Amerike niekedy v tom roku. Avšak sa turné nakoniec v roku 2006 nekonalo.

Na 28. marec, 2007 Moi dix Mois vydali album DIXANADU; prvý album s momentálnou formáciou.

Diskografia
-----------

### Štúdiové albumy

* *Dix infernal* (19. marec, 2003)
* *NOCTURNAL OPERA* (20. júl, 2004)
* *DIXANADU* (28. marec, 2007)
* D+sect (15. december) (2010)

### EP

* *Dialogue Symphonie* (19. november, 2002)
* *Shadows Temple* (31. máj, 2004)
* *Beyond the Gate* (1. marec, 2006)
* *Lamentful Miss* (4. október, 2006)

### Single

* "Pageant" (6. október 2004)

### DVD

* *Dix Infernal - Scars of Sabbath* (16. december, 2003)
* *Invite to Immorality* (27. júl, 2005)
* *Dixanadu - Fated "raison d'etre" Europe Tour 2007* (30. január, 2008)
Muzeon Erec Jisrael
**Muzeon Erec Jisrael** (hebr. מוזיאון ארץ ישראל‎) je historické a archeologické múzeum ležiace na južnom okraji telavivskej štvrti Ramat Aviv v Izraeli. Spoločne s ďalšími tu situovanými kultúrnymi inštitúciami tvorí dištrikt zvaný Kirjat ha-Muze'onim (*Múzejné mesto*).

Múzeum bolo založené v roku 1953 a predstavuje veľkú zbierku archeologických, antropologických a historických artefaktov organizovaných v niekoľkých múzejných pavilónoch. Každý pavilónov je venovaný inej téme: sklu, keramike, minciam, medi atď. Súčasťou múzea je aj planetárium.

V krídle múzea s názvom „Človek a jeho práca" je expozícia starovekých metód tkania, výroby šperkov a hrnčiarstva, mletia zrnín a pečenia chleba. V areáli múzea sa nachádzajú archeologické vykopávky Tel Kasil, v ktorých bolo odhalených dvanásť rôznych vrstiev. Zachytávajú jednotlivé kultúry, ktoré v tejto oblasti žili. Súčasťou múzea je aj poštový pavilón, ktorý predstavuje históriu poštovej služby v zemi izraelskej od polovice 19. storočia do založenia Izraela v roku 1948.

Iné projekty
------------

Commons
* Spolupracuj na Commons Commons ponúka multimediálne súbory na tému **Muzeon Erec Jisrael**

Externé odkazy
--------------

* Oficiálne internetové stránky (po anglicky) (po hebrejsky)
* The New York Times – Tel Aviv Attractions: Eretz Israel Museum
* ilMuseums.com – Eretz Israel Museum, Tel-Aviv Archivované 2007-08-14 na Wayback Machine (po anglicky)

Zdroj
-----

* *Tento článok je čiastočný alebo úplný preklad článku Muzeum země izraelské na českej Wikipédii.*
**Mystery Readers International**  je najväčšia organizácia združujúca fanúšikov/čitateľov detektívneho žánru na svete. Založila ju Janet A. Rudolphová v roku 1987 v Berkeley v Kalifornii.

Organizácia vydáva štvrťročne vlastný časopis *Mystery Readers Journal*. 

Z nominovaných kníh, ktoré vyšli v predchádajúcom roku, volia členovia každoročne víťaza ceny Macavity Awards v nasledujúcich kategóriách:

* *Best Mystery Novel* (Najlepší detektívny román)
* *Best First Mystery Novel* (Najlepšia prvotina)
* *Best Short Story* (Najlepší krátky príbeh)
* *Best Nonfiction* (Najlepšia kniha z literatúry faktu)
* *Sue Feder Historical Mystery Award* (Cena Sue Feder za historickú detektívku)

Cena, ktorá je nazvaná po gangsterskej mačke *Macavity* zo zbierky básní T. S. Eliota *Old Possum's Book of Practical Cats*, sa udeľuje na jeseň, počas najväčšieho krimifestivalu Bouchercon v USA.

Externé odkazy
--------------

* Mystery Readers International, oficiálna stránka

*Tento článok je čiastočný alebo úplný preklad článku Mystery Readers International na anglickej Wikipédii (číslo revízie nebolo určené).*
**Medzinárodná federácia krajinných architektov Európa** (angl. *International Federation of Landscape Architects*, skratka: **IFLA**, **IFLA EUROPE**) je organizácia, ktorá zastupuje krajinných architektov na celom svete. Jej cieľom je zastrešovať a podporovať rozvoj povolania krajinných architektov a ich efektívnej účasti na realizácii atraktívneho, spravodlivého a trvalo udržateľného prostredia. Na jej čele je prezident. Víziou IFLA je upevniť význam všetkých aspektov týkajúcich sa krajiny a krajinnej architektúry ako fyzických, sociálno-ekonomických, kultúrnych, vizuálnych, koncepčných a priestorových súvislostí európskych spoločenstiev.

História
--------

Organizácia vnikla v anglickom Cambridgi v roku 1948 s pôvodným názvom *"International Federation of Landscape Architects – IFLA"*. Jej prvým prezidentom sa stal Sir Geoffrey Jellicoe, britský krajinný architekt. Pôvodne zastupovala 15 krajín z Európy a Severnej Ameriky. V roku 1978 sa presunulo jej sídlo do Versailles. V apríli 1989 sa konalo stretnutie v Belgicku, na ktorom vznikla podobná organizácia: Európska federácia pre krajinnú architektúru (EFLA), ktorú založili delegáti z dvanástich európskych krajín: Belgicka, Dánska, Francúzska, Nemecka, Grécka, Talianska, Írska, Luxemburska, Portugalska, Španielska, Holandska a Spojeného kráľovstva.

V roku 2006 bolo na Valnom zhromaždení EFLA a delegátov centrálnej oblasti IFLA schválené rozhodnutie o zlúčení týchto dvoch reprezentatívnych organizácií pod novým názvom IFLA EUROPE. Prvého januára 2007 bolo zlúčenie dokončené a zvolané zasadnutie delegátov z dvanástich zakladajúcich krajín. Federácia v súčasnosti zastupuje 76 členských združení z Afriky, Ameriky, Európy a Oceánie či z blízkovýchodného regiónu. Organizácia pravidelne organizuje výstavy krajinárskych diel. V súčasnosti je jej ústredie v Bruseli. Slovenskou reprezentantkou IFLA na Slovensku je Ing. Magdaléna Horňáková.

Členstvo
--------

Členstvo v IFLA môžu získať národné združenia krajinných architektov v Európskej únii, Európskom hospodárskom priestore, Švajčiarsku a tiež združenia z pridružených krajín (krajiny formálne žiadajúce o členstvo v EÚ). Iné krajiny sa môžu zúčastňovať rokovaní a stretnutí ako nehlasujúci pozorovatelia.

Spolupráca
----------

IFLA úzko spolupracuje aj s Európskou radou škôl pre krajinnú architektúru (ECLAS) a Združením európskych študentov krajinnej architektúry (ELASA)

Referencie
----------

1. 1 2  SOBOLA, Marek. *Medzinárodná výstava diel krajinnej architektúry organizovaná IFLA Europe* [online]. [Cit. 2019-01-08]. Dostupné online. Archivované 2018-12-10 z originálu.
2. 1 2  SLOVENSKÁ KOMORA ARCHITEKTOV. *Medzinárodná federácia krajinných architektov (IFLA) – Slovenská komora architektov* [online]. [Cit. 2019-01-08]. Dostupné online.

Externé odkazy
--------------

* Krajinná architektúra ako spoločný základ Archivované 2019-01-08 na Wayback Machine – elektronický katalóg medzinárodnej výstavy IFLA z roku 2018
**Metóda Helen Doronovej**, ktorú vyvinula lingvistka a pedagogička Helen Doronová, je jedným z prvých vzdelávacích systémov zaoberajúcim sa ranou výučbou jazykov vo svete. Existuje už od roku 1985 a jej kurzy navštevujú bábätká už od 3 mesiacov a osvojujú si anglický jazyk podobne ako svoj materinský. V roku 2009 sa touto metódou vzdelávalo v anglickom jazyku už viac ako milión detí.

Vyučovacie programy *Helen Doron Early English* sú založené na kontinuite a poskytujú 12 za sebou nasledujúcich rokov komplexnej výučby angličtiny pre deti vo veku od 3 mesiacov do 14 rokov. Kurzy prebiehajú v malých skupinkách či už po škole, resp. škôlke alebo priamo v týchto zariadeniach formou škôlkárskych alebo školských programov na prvom stupni. Metóda Helen Doron využíva v rámci výučby rôzne hry, príbehy, pracovné zošity, obrázkové karty, príbehy na obrázkoch, originálne piesne a hudbu na CD na posilnenie hovorenej angličtiny, výslovnosti, gramatiky, slovnej zásoby a čítania a písania pre staršie deti.

História
--------

Doronová začala rozvíjať svoju metódu v čase, keď pre svoje deti hľadala hodiny hry na husliach. Fascinovala ju vtedy nová Suzuki metóda výučby hry na husliach, vďaka ktorej si uvedomila, že učenie hre na hudobný nástroj sa podobá procesu osvojovania si cudzieho jazyka.

Dr. Suzuki nazval túto metódu „prístupom materinského jazyka". Ako lingvistka a pedagogička, Helen pochopila dôležitosť nielen tohto princípu vo výučbe angličtiny ale aj myšlienky povzbudzovania a posilňovania. Tieto sa následne stali prvými opornými piliermi metódy Helen Doron Early English. Rovnako ju ovplyvnila aj metóda Glenna Domana známa ako „Domanova metóda" a výsledky jeho práce na Inštitúte pre dosiahnutie ľudského potenciálu - „Institute for the Achievement of Human Potential" – týkajúce sa hlavne urýchlenia vývinu dieťaťa  a znásobenia inteligenčných schopností bábätiek.

V roku 1985, Helen ďalej rozšírila svoju metódu zameranú na osvojenie si anglického jazyka a to používaním doma vyrobených kaziet plných piesní, rýmovačiek a príbehov pre deti z krajín, kde sa po anglicky nerozpráva. Metóda Helen Doron poskytla anglicky hovoriace prostredie, vďaka čomu sa jej podarilo úspešne napodobniť prirodzený proces osvojovania si materinského jazyka.

Referencie
----------

1. ↑
2. ↑  ttp://www.helendoron.com/Helen-Doron.php
3. ↑  Nurtured by Love, Sinichi Suzuki
4. ↑  Ability Development from Age Zero, Sinichi Suzuki
5. ↑  Glenn Doman, Janet Doman (2005-10-12) [1964]. How To Teach Your Baby To Read (Revised ed.). Square One Publishers. ISBN 0-7570-0185-8.
6. ↑  Glenn J. Doman, Janet Doman (2005-11-05) [1983]. How To Multiply Your Baby's Intelligence (Revised ed.). Square One Publishers. ISBN 0-7570-0183-1.
7. ↑  Nora Nagy, philologist and teacher (MA) in English Language and Literature specialized in Applied Linguistics, Hungary.
**Medzinárodná únia pre čistú a aplikovanú chémiu** alebo **Medzinárodná únia čistej a aplikovanej chémie** (**International Union of Pure and Applied Chemistry**, skratka **IUPAC**) je medzinárodná mimovládna organizácia, ktorá sa venuje rozvoju chémie. Bola založená v roku 1919 ako reakcia národných spolkov chemikov na potreby medzinárodnej štandardizácie údajov a názvoslovia.

Je známa hlavne ako rozhodujúca autorita pri príprave štandardov pre pomenovanie chemických prvkov a ich zlúčenín prostredníctvom Medzinárodného výboru pre nomenklatúru a symboly (Názvoslovie IUPAC). IUPAC je členom Medzinárodnej rady pre vedu (ICSU).

Okrem určovania názvoslovných smerníc IUPAC stanovuje štandardy pre medzinárodný pravopis názvov v prípadoch sporu. Napríklad nariadila, že *aluminium* (hliník) je vhodnejšie pomenovanie pred americkým *aluminum* a *sulfur* (síra) je vhodnejšie pomenovanie pred britským názvom *sulphur*.

Usmernenia IUPAC pre jednotlivé oblasti chémie sú publikované vo zväzkoch odlíšených farbami ako tzv. IUPAC Color Books - každú oblasť ošetruje zväzok istej farby. Mnoho IUPAC publikácii je dostupných na internete, IUPAC Color Books sú zverejnené na stránke IUPAC. Napríklad Zelenú knihu ("Quantities, Units and Symbols in Physical Chemistry, 3rd edition, 2007") je možné stiahnuť na tejto stránke.

IUPAC na Slovensku
------------------

Kompetentným národným orgánom IUPAC na Slovensku je **SNK IUPAC - Slovenský národný komitét pre chémiu Medzinárodnej únie pre čistú a aplikovanú chémiu**. V roku 2016, napríklad, vydal usmernenie o správnych slovenských tvaroch názvov štyroch nových chemických prvkov, ktorými sú nihónium, moskóvium, tenés a oganesón.

Referencie
----------

1. 1 2   *Oficiálna stránka Slovenského národného komitétu IUPAC* [online]. SNK IUPAC, [cit. 2017-02-14]. Dostupné online.
2. ↑  IUPAC. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2013. 682 s. ISBN 978-80-970350-1-3. Zväzok 7. (In – Kalg), s. 247.
3. ↑   *Stránka IUPAC History* [online]. IUPAC, [cit. 2017-02-14]. Dostupné online.
4. ↑   *Stránka IUPAC Color Books* [online]. IUPAC, [cit. 2017-02-14]. Dostupné online.
5. ↑   *IUPAC ohlasuje a potvrdzuje objav štyroch nových chemických prvkov* [online]. Slovenská chemická spoločnosť, 5.12.2016, [cit. 2016-12-14]. Dostupné online.

Externé odkazy
--------------


|  |  |
| --- | --- |
| Portal | Chemický portál |

* oficiálna stránka IUPAC(po anglicky)
**Medzinárodná únia socialistickej mládeže** (angl. International Union of Socialist Youth, skrátene *IUSY*) je organizácia združujúca mládežnícke organizácie socialistických a sociálnodemokratických strán z viac ako 100 štátov sveta.

Medzinárodná únia socialistickej mládeže je členom Socialistickej internacionály. Predsedom únie je Jacinda Ardernová z Nového Zélandu. Zo slovenských mládežníckych organizácií sú členom únie Mladí sociálni demokrati.

História združení socialistických mládežníckych organizácií
-----------------------------------------------------------

V roku 1907 bola založená v Stuttgarte Medzinárodná únia socialistických mládežníckych organizácií (*International Union of Socialist Youth Organisations*). Prvým predsedom sa stal Karl Liebknecht.

Po prvej svetovej vojne sa trieštenie v robotníckom hnutí prejavilo aj v trieštení mládežníckych organizácií hnutia. V roku 1919 bola Medzinárodná únia socialistických mládežníckych organizácií v Berlíne zmenená na Internacionálu komunistickej mládeže (*Communist Youth International*). V roku 1921 boli založené dve ďalšie organizácie: Medzinárodné spoločenstvo socialistických mládežníckych organizácií (*International Community of Socialist Youth Organisations*) a Internacionála pracujúcej mládeže (*Working Youth International*), ktoré sa zlúčili v roku 1923 v Hamburgu na Internacionálu socialistickej mládeže (*Socialist Youth International*).

Medzinárodná únia socialistickej mládeže bola založená po druhej svetovej vojne 30. septembra 1946 v Paríži.

Externé odkazy
--------------

* oficiálna stránka únie (po anglicky, španielsky a francúzsky)

Zdroj
-----

*Tento článok je čiastočný alebo úplný preklad článku International Union of Socialist Youth na anglickej Wikipédii (číslo revízie nebolo určené).*
**Monda.eu** (pracovný názov *Global E-learning*) je bezplatný webový portál venovaný globálnemu vzdelávaniu. Za svoju prioritu považuje „vzdelávať k mysleniu a vyhodnocovaniu zamotaných situácií plných previazaných, navzájom súvisiacich problémov".

Ponúka 11 vzdelávacích modulov na rozličné témy (globalizácia, svetová ekonomika, rozvoj, ľudské práva, kritické myslenie, chudoba, migrácia, rodová rovnosť, občianska spoločnosť, životné prostredie, klimatické zmeny) a je vhodný na samostatné učenie. Obsahuje aj fórum, odporúčanú literatúru a ďalšie doplnkové zdroje informácií a pridruženú mobilnú aplikáciu. Pri výučbe využíva kvízy a videá.

Vznik
-----

S podporou Programu Socrates Európskej komisie na vytváraní portálu počas 2 rokov spolupracovali štyria partneri: E@I (Slovensko), Slovenské centrum pre komunikáciu a rozvoj (Slovensko), Studio GAUS (Nemecko) a Südwind Agentur (Rakúsko).

Jazyky
------

Portál je dostupný v angličtine, bulharčine, češtine, esperante, maďarčine, nemčine, poľštine, slovenčine a slovinčine s možnosťou pridať ďalšie jazyky.

Pozri aj
--------

* Globálne vzdelávanie

Referencie
----------

1. 1 2 3  BALÁŽ, Peter. Du gravaj retejoj en Esperanto lanĉitaj. *La Ondo de Esperanto*, 2014, čís. 10. Dostupné online [cit. 2014-11-24].
2. 1 2   *O projekte „Global E-learning"* [online]. [Cit. 2014-11-04]. Dostupné online.
3. ↑  FARÁRIK, Peter. *Surfujte s nami – október 2014* [online]. EXAM testing, spol. s r. o. 2014-10-02, [cit. 2014-11-24]. Dostupné online. Archivované 2016-03-04 z originálu.
4. 1 2  BRÄUN, Wolfgang. *Vom Wissen um Globalisierung* [online]. IT Beratung & Entwicklung, 2014-10-14, [cit. 2014-11-24]. Dostupné online. (nemecky)
5. ↑   *Globálne vzdelávanie v SR: Globálne vzdelávanie a mimovládne organizácie* [online]. Platforma mimovládnych rozvojových organizácií, [cit. 2014-11-24]. Dostupné online. Archivované 2015-04-02 z originálu.
6. 1 2   *O nás* [online]. [Cit. 2014-11-24]. Dostupné online.

Externé odkazy
--------------

* Oficiálny web

Zdroj
-----

*Tento článok je čiastočný alebo úplný preklad článku Monda.eu na esperantskej Wikipédii.*
**Melodie** bol český, odborne ladený, hudobný mesačník vychádzajúci v bývalom Česko-Slovensku (neskôr Česku) od roku 1963, podrobne mapujúci nielen domácu a zahraničnú populárnu hudbu, ale aj džez. Spočiatku ho vydávalo české vydavateľstvo Orbis. Bol jedným z mála periodík, ktorému sa darilo informovať o dianí v západnej hudobnej produkcii nezávisle a objektívne aj v časoch tzv. normalizácie. Každoročne mohli jeho čitatelia sa zapojiť do hlasovania v ankete Zlatý slavík. K pravidelným rubrikám periodika, okrem fundovaných profilov interpretov domácej i svetovej populárnej i džezovej scény boli prehľady svetových hitparád, "Jak to slyším" (rubrika, v ktorej osobnosť domácej hudobnej scény sa vyjadrovala k náhodne vybraným hudobným dielam), noty a texty aktuálnych piesní, nové platne a publikácie a hudobná inzercia.

V roku 1964 sa stal jeho šéfredaktorom muzikológ a hudobný publicista Lubomír Dorůžka.
Niektorí šéfredaktori: Stanislav Titzl (1971-1984), Miroslav Kratochvíl (1984-cca 1988), Jan Dobiáš (cca 1988-apríl 1990), Petr Zapletal (máj 1990 - máj 1991), Jaromír Tůma (jún 1991 - 1993), Jan Linka (cca január 1994 - cca október 1994), Miloš Skalka (cca november 1994 - cca 11/1996). Všetko renomovaní českí hudobní publicisti.
V období rokov 1969-70 sa stal jeho nezávislou, no aktualizovanou prílohou dvojtýždenník Aktuality Melodie so šéfredaktorom vedený Čestmírom Klosom.
Vydávanie časopisu bolo z politických dôvodov niekoľkokrát prerušené. Poslednými vydavateľmi a vlastníkmi časopisu boli Karel Gott a František Janeček – agentúra GoJa s.r.o. Posledné číslo bolo 11/1996.

Na Slovensku v období rokov 1969 – 1992 vychádzal hudobný mesačník Populár (časopis).

Zdroj
-----

Časopis Melodie, ročníky 1963 – 1996

Externé odkazy
--------------

* MELODIE - príbeh jedného časopisu
* Rozvráctenie Melodie, postihy kapiel a boom nových súborov
* Dorůžka, Lubomír na Český hudební slovník osob a institucí
**Métrodóros** (starogr. *Μητρόδωρος*) bol olympijský víťaz v neznámej disciplíne v 2. storočí.

Značne poškodený epigrafický nález objavený (v roku 1958) v archeologickej lokalite lýdskej Filadefie hlása, že Titos Ailios Aurélios Métrodóros z Filadefie dosiahol v neznámej atletickej disciplíne čestný titul *periodonikés* (víťaz na všetkých panhelénskych hrách, počas štvorročného obdobia, zvaného olympiáda), titul *paradoxoneikes* (*paradoxos* alebo *paradoxonikés* „prekvapujúci (nezvyčajný) víťaz", bol pôvodne titul pre športovcov, ktorí v jednom dni zvíťazili v zápasení i pankratiu) a aj titul xystarches. (xystos alebo aj xystarches bol titul pre tzv. majstra *športu*, zodpovedného za (? cech) športovcov, udeľoval ho zvyčajne rímsky cisár,).

Métrodóros si olympijský veniec víťaza (alebo možno vence víťaza v zápasení a pankratiu) odniesol pravdepodobne z 241. hier v roku 185.

Referencie a bibliografia
-------------------------

1. 1 2  James Lynch, *The Ancient Olympiads*
2. ↑  Mark Golden. *Sport in the ancient world from A to Z*. London : Taylor & Francis, 2004. ISBN 0-203-49732-5. S. 3.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 363.
4. ↑  Mark Golden. *Sport in the ancient world from A to Z*. London : Taylor & Francis, 2004. ISBN 0-203-49732-5. S. 129.
5. ↑  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 73.
6. ↑  Jeanne Robert, Louis Robert, *Bulletin épigraphique*, str. 223[nefunkčný odkaz]

Pozri aj
--------

* Zoznam olympijských víťazov staroveku
**Monika Mockovčáková** (\* 20. máj 1971, Bratislava) je slovenská klaviristka a pedagogička.

Hru na klavír študovala na Vysokej škole múzických umení v Bratislave u prof. Idy Černeckej. Svoj umelecký profil si rozširovala na viacerých medzinárodných interpretačných kurzoch pod vedením M. Gutman, E. Hagenah, E. Indjica, P. Toperczera, S. Rodriguez, A. Koscielny a R. Penningtona.

Spolu s violončelistom Teodorom Brckom boli v roku 1997 laureáti medzinárodnej súťaže L. van Beethovena a súťaže B. Martinů v Prahe. V roku 2003 reprezentovali Slovensko na koncerte medzinárodnej akadémie Praha – Viedeň – Budapešť „Musikerlebnis Mitteleuropa", konanej pod záštitou prezidenta Slovenskej republiky a prezidenta Rakúska. V tom istom roku vyhrali prvé miesto na súťaži B. Martinů v Prahe, pričom získali aj Cenu za interpretáciu diela Bohuslava Martinů.

V roku 2007 Monika Mockovčáková získala 2. miesto v medzinárodnej klavírnej súťaži *Washington International Piano Artists Competition* v USA, kde zároveň získala aj Cenu tlače a Cenu za najlepšiu interpretáciu klasického diela. Svoju učiteľskú kariéru začala aj v Japonsku a v súčasnosti zastáva pozíciu na Výstavnej univerzite hudby. Medzinárodná klavírna súťaž poskytuje medzinárodnú expozíciu pre talentovaných klaviristov vo veku od 8 do 18 rokov.

Okrem sólovej hry sa intenzívne venuje komornej hudbe. Je pedagógom na Konzervatóriu v Bratislave.

Referencie
----------

1. ↑  Hodnotiaca správa z roku 2007 (WIPAC)
2. ↑  F,STARR. *International Piano Competition* [online]. FutureStarr, [cit. 2022-06-03]. Dostupné online. (po anglicky)

Externé odkazy
--------------

* Oficiálna stránka Archivované 2009-02-24 na Wayback Machine
* Stránka na martinu.cz
* Profil na classicalsaxophonist.com
**Michaela Králiková, rod. Varinská** (\* 1985) je slovenská kuchárka, pôvodne amatérka, vyštudovala teológiu a prekladateľstvo, ktorá sa stala známa v roku 2012 v talentovej *TV Show Masterchef*. Reláciu vysielala TV Markíza spolu s TV NOVA a len v Česku mala sledovanosť 760 000 ľudí. Z tisícok uchádzačov sa Michaela dostala medzi top 20 a skončila na 2. mieste. Volajú ju aj "Slovenská Masterchef", keďže bola najlepším slovenským súťažiacim. Po súťaži, vydala ako jediná zo súťažiacich vlastnú kuchársku knihu: *Moje oblúbené recepty*. V roku 2013 mala Michaela svoju kulinársku rubriku v týždenníku Plus 7 dní s názvom *Veľké varenie s Michaelou*, Viedla kurzy varenia a krátky čas v mesiacoch september - november pracovala v reštaurácii Kozí Vŕšok, v Liptovskej Teplej, ako šéfkuchárka a manažérka. V roku 2014 sa Michaela s rodinou stala hlavnou tvárou Tesco Stores na Slovensku. Účinkovala ako porotkyňa v RTVS v relácii Tajomstvo mojej kuchyne. Spolupracovala so spoločnosťami Tefal, Miele, Rowenta, Chefparade. V roku 2015 otvorila sieť kaviarní a výrobu koláčov Králiková Cafe & Cakes so sídlom v Malackách. Pravidelne účinkuje v Televízii Markiza v relácii Teleráno. Vplyvom koronavírusu aj rozvodu odišla z kaviarenského priemyslu a svoje podnikanie transformovala do online predaja. Na jeseň 2020 spustila svoj web a eShop. V roku 2021 vydáva ďalšie knihy. Píše, bloguje a mentoruje študentov o osobnom raste, selfcare a o podnikaní. Má tri deti Ondrej Tomáš (2010), Sarah Salome (2012) a Jonáš Rúben (2017). Je rozvedená. Jej súčasný partner je Milan Markovič, pôvodne architekt, momentálne riaditeľ digitálnej agentúry Effectix. Michaela pochádza z Trenčína, momentálne žije v Bratislave.

Referencie
----------

1. ↑   *Pán syr - Keď varí teologička* [online]. [Cit. 2014-12-22]. Dostupné online. Archivované 2014-12-22 z originálu.
2. ↑  Tesco po novom komunikuje »Hravo a zdravo